
	SENATUL
	CAMERA DEPUTAŢILOR

AV I Z  C O M U N

asupra proiectului de Lege pentru aprobarea 

Ordonanţei de urgenţă a Guvernului nr. 52/2006 cu privire la 

rectificarea bugetului de stat pe anul 2006


Proiectul de Lege pentru aprobarea Ordonanţei  de urgenţă a Guvernului nr. 52/2006 cu privire la rectificarea bugetului de stat pe anul 2006 (L 719/2006, respectiv, PLx-655/13 septembrie 2006) a fost transmis Comisiei pentru cultură, artă, şi mijloace de informare în masă a Senatului, respectiv, Comisiei pentru cultură, arte, mijloace de informare în masă a Camerei Deputaţilor, cele două fiind sesizate pentru aviz.


 Cu acest proiect de Lege au fost sesizate în fond Comisiile pentru buget, finanţe şi bănci ale celor două Camere. 

 Proiectul de Lege face parte din categoria legilor ordinare, potrivit prevederilor art. 73  din Constituţia României, republicată. 

 Proiectul de Lege a fost dezbătut în şedinţa Comisiilor din 19 septembrie 2006. 

 La dezbaterea proiectului au participat, ca invitaţi: domnul Ioan Onisei, secretar de stat în Ministerul Culturii şi Cultelor; doamna Tanţi Culcer, consilier şi doamna Roxana Petrescu, şef serviciu, din partea Ministerului Finanţelor Publice, domnul Constantin Puşcaş, director economic în cadrul Societăţii Române de Radiodifuziune; precum şi doamna Cornelia Hură, director economic, din partea Societăţii Române de Televiziune. 

 La lucrările Comisiilor au fost prezenţi 7  senatori, din totalul de 11 membri ai Comisiei, şi  16 deputaţi, din totalul de 21 de membri ai Comisiei.

Avizul Comisiilor a fost adoptat cu unanimitatea voturilor celor prezenţi în sală în momentul votului.

 În urma dezbaterii, Comisiile reunite propun avizarea favorabilă a proiectului de Lege pentru aprobarea Ordonanţei  Guvernului nr. 52/2006 cu privire la rectificarea bugetului de stat pe anul 2006, cu următoarele amendamente:
1. La Societatea Română de Radiodifuziune - Anexa 3/45/07a, indicator “Plata pentru închirierea staţiilor şi circuitelor datorată agenţilor economici din sistemul comunicaţiilor” – Program rectificat 117.454 mii lei se solicită suplimentarea cu 24.696 mii lei, pentru acoperirea integrală a prestaţiilor până la data de 31 decembrie 2006.
2. La Societatea Română de Televiziune - Anexa 3/46/07a, indicator “Plata pentru închirierea staţiilor şi circuitelor datorată agenţilor economici din sistemul comunicaţiilor” – Program rectificat 81.732 mii lei se solicită suplimentarea cu 29.439,778 mii lei, pentru acoperirea integrală a prestaţiilor până la data de 31 decembrie 2006

